RSS-এর ডাকে দীর্ঘদিন পর প্রকাশ্য সভায় মুরলি মনোহর যোশি

ওয়েব ডেস্ক : RSS-এর ডাকে দীর্ঘদিন পর প্রকাশ্য সভায় মুরলি মনোহর যোশি (Murli Manohar Joshi)। এই যোশিকেই বানপ্রস্থে পাঠিয়েছিলেন নরেন্দ্র মোদি (Narendra Modi)-অমিত শাহ (Amit Shah)। যোশি ভাষণে পরোক্ষে বিদ্ধ করলেন মোদি সরকারকে। বললেন, বিদেশী রাষ্ট্রে অতিরিক্ত নির্ভরতা দেশের স্বার্থরক্ষা করেনা।

বিদেশী রাষ্ট্রের উপর অতিরিক্ত নির্ভরতা কখনই দেশের স্বার্থরক্ষা করেনা। RSS-এর ১০০ বছর পূর্তি উপলক্ষে দিল্লিতে এক অনুষ্ঠানে একথা বলেছেন বিজেপির প্রাক্তন সভাপতি ডঃ মুরলি মনোহর যোশি Murli Manohar Joshi। দলে অভ্যন্তরে পছন্দের লোকের তালিকায় যোশি কখনই পরতেন না বলেই নরেন্দ্র মোদি-অমিত শাহরা ক্ষমতায় এসেই লালকৃষ্ণ আদবানির সঙ্গে মুরলি মনোহর যোশিকেও বানপ্রস্থে পাঠিয়েছিলেন । এই বানপ্রস্থের পোষাকি নাম ‘মার্গদর্শক মণ্ডল’।

আরও খবর : তামাকজাত পণ্যে বসছে ৪০ শতাংশ জিএসটি!

দীর্ঘদিন পর প্রকাশ্যে এসে ৯১ বছর বয়সী মুরলি মনোহর যোশি ভারতে আয় বৈষম্য এবং মাথাপিছু জিডিপির দুর্বলতার দিকেই ইঙ্গিত করেছেন। আরও একধাপ এগিয়ে নাম উহ্য রেখে প্রধানমন্ত্রীকে নিশানা করেই যোশি বলেছেন, যে শুধুমাত্র আর্থিক বৃদ্ধি একটি দেশের একমাত্র লক্ষ্য হতে পারে না। অর্থনীতিবিদ অমর্ত্য সেনের উদ্ধৃতি দিয়ে যোশি বলেছেন, যদি কোনও জাতির অর্থনৈতিক সাফল্য কেবল আয়ের দ্বারা বিচার করা হয়, তবে সমাজকল্যাণের গুরুত্বপূর্ণ লক্ষ্যটি মিস হয়ে যায়।

RSS আয়োজিত এই সভায় প্রয়াত দীনদয়াল উপাধ্যায়ের উদ্ধৃতি দিয়ে মুরলি মনোহর যোশি (Murli Manohar Joshi) বলেন, আমাদের যা নেই তা অর্জন করার পরিকল্পনা আমরা করি। কিন্তু যা আছে তা রক্ষা করার পরিকল্পনা আমরা করি না। আমরা কৃষি ও দেশের নিজস্ব শিল্পের উপর নজর দিতে ব্যর্থ হয়েছি, একই সঙ্গে বিদেশি সহযোগিতাকে স্বাগত জানাচ্ছি । এ ধরনের মানসিকতা আমাদের স্বার্থ এবং মর্যাদাকে ক্ষুণ্ন করছে।

দেখুন অন্য খবর :